30. januar

30. januar / siječanj (30. 1) jest 30. dan godine po gregorijanskom kalendaru. Do kraja godine još je 335 dana (336 u prijestupnoj godini).

 Događaji 
 1018 – Poljska i Sveto Rimsko Carstvo potpisali Budišinski mir.
 1595 – Prvi put izvedeni Romeo i Julija, tregedija Williama Shakespearea.
 1826 – Otvoren je most Menaj između Vels i ostrva Anglsi, koji se smatra za prvi moderni viseći most.
 1847 – Grad Yerba Buena u Kaliforniji dobio naziv San Francisco.
 1933 – Adolf Hitler imenovan za njemačkog kancelara.
 1948 – Otvorene zimske olimpijske igre u St. Moritzu, Švicarska.
 1972 – Krvava nedjelja, Derry / Londonderry, Sjeverna Irska.
 1972 – Pakistan izašao iz Commonwealtha u znak protesta zbog uključivanja Bangladeša u istu organizaciju.
 2000 – Cijanid koji se izlio iz rumunskog rudnika Baja Mare u pritoke rijeke Tise, Lapoš i Samoš, a potom u Dunav, izazvao ekološku katastrofu. U riječni sliv ispušteno 120 tona cijanida i 20.000 tona taloga koji sadrži teške metale.
 2003 – U Skupštini SR Jugoslavije ratifikovan Sporazum o dvojnom državljanstvu SRJ i Bosne i Hercegovine.

 Rođeni 
 17. vijek 
 1697 – Johann Joachim Quantz, njemački kompozitor

 18. vijek 
 1721 – Bernardo Bellotto, italijanski slikar
 1781 – Adelbert von Chamisso, njemački pjesnik i botaničar

 19. vijek 
 1845 – José Domingo de Obaldía, drugi predsjednik Paname
 1846 – Francis Herbert Bradley, engleski filozof
 1877 – Sigfús Einarsson, islandski kompozitor
 1882 – Franklin D. Roosevelt, američki političar i državnik, 32. predsjednik Sjedinjenih Američkih Država

 20. vijek 
 1911 – Paris Pişmiş, armensko-meksička astronomkinja
 1924 – Lloyd Alexander, američki pisac SF-romana
 1925 – Douglas Engelbart, američki izumitelj
 1927 – Olof Palme, švedski političar
 1930 – Gene Hackman, američki glumac
 1934 – Giovanni Battista Re, kardinal Katoličke crkve
 1937
 Vanessa Redgrave, britanska glumica
 Boris Spaski, sovjetsko-francuski šahovski velemajstor
 1938 – Islam Karimov, uzbekistanski političar i diktator
 1941 – Dick Cheney, američki političar i potpredsjednik Sjedinjenih Američkih Država
 1942 – Heidi Brühl, njemačka glumica i pjevačica
 1951 – Phil Collins, britanski kantautor i glumac
 1956 – Darko Rundek, hrvatski muzičar i pjevač
 1962 – Abdullah II, jordanski kralj
 1966 – Andrej Skoč, zamjenik Državne dume Ruske Federacije, filantrop
 1967 – Sergej Čepikov, sovjetski i ruski biatlonac
 1968 – Felipe VI, španski kralj
 1970 – Đorđe Popović, bosanskohercegovački političar
 1973
 Jože Poklukar, slovenski biatlonac
 Matjaž Poklukar, slovenski biatlonac
 1974 – Olivia Colman, engleska glumica
 1975 – Danijel Ljuboja, bosanskohercegovački pozorišni glumac
 1987 – Amanda Lightfoot, britanska biatlonka

 Umrli 
 1649 – Karlo I, kralj Škota, Engleske i Irske
 1948
 Mahatma Gandhi, indijski političar i državnik, borac za ljudska prava
 Orville Wright, američki pionir aviacije, konstruktor i graditelj aviona
 1993 – Ahmet Obradović, bosanskohercegovački režiser

 Praznici 

 Vanjski linkovi 

 Na današnji dan (30. januar), BBC.co.uk  
 Na današnji dan (30. januar), nytimes.com 

*-30